Ingress

Ingress (av latin ingressus, inngang eller innledning) er i skriftlig fremstilling, et kort innledende avsnitt som oppsummerer hovedpunktene i den aktuelle artikkel. Ingressen har i journalistikken sin plass i den omvendte pyramide, mellom overskriften og brødteksten.

Ingressen står ofte i fet eller kursiv skrift. Innen journalistikken opererer man gjerne med to hovedtyper ingresser: sitat-ingress eller saksingress. Det finnes også blandinger mellom disse. Sitat-ingress inneholder et sitat som innledning til saken. Saksingress oppsummerer artikkelen uten å inneholde sitat.

Ingressen brukes ofte til å «gripe» fatt i leseren, for at personen skal bli interessert i å lese resten av teksten.

Se også 
 Abstrakt (sammendrag)
 Omvendt pyramide

Referanser 

Typografi
Aviser
Skrift